Ֆրանսիսկո Կալվո

Ֆրանսիսկո Կալվո Խավիեր Կեսադա (իսպ.՝ Francisco Calvo Javier Quesada, հուլիսի 8, 1992(1992-07-08), Սան Խոսե, Կոստա Ռիկա), կոստառիկացի ֆուտբոլիստ, MLS «Մինեսոտա Յունայթեդ» ակումբի և Կոստա Ռիկայի հավաքականի պաշտպան։


== Ակումբային կարիերա ==

Ֆրանսիսկո Կալվոն «Սապրիսա» ակումբի ֆուտբոլային ակադեմիայի սան է։ 2010 թվականին սովորել է Միացյալ Նահանգներում և խաղացել ուսումնական հաստատության թիմի կազմում։
2011 թվականին Ֆրանսիսկո Կալվոն վերադարձել է հայրենիք, որտեղ պայմանագիր է կնքել «Էրեդիանո» ակումբի հետ։ Սեպտեմբերի 18-ին «Սան Կառլոս» ակումբի դեմ խաղում նա թիմի կազմում կատարել է իր նորամուտը Կոստա Ռիկայի առաջնությունում։ Հոկտեմբերի 24-ին «Բելեն» ակումբի դեմ խաղում Կալվոն խփել է իր առաջին գոլը հօգուտ «Էրեդիանոյի»։ Մրցաշրջանի ավարտին նա տեղափոխվել է «Պերես Սելեդոն»։ 2012 թվականի հուլիսի 25-ին իր հարազատ «Սապրիսա» ակումբի դեմ խաղում Ֆրանսիսկո Կալվոն կատարել է իր նորամուտը նոր ակումբի կազմում։ Սեպտեմբերի 2-ին «Սան Կառլոս» ակումբի դեմ խաղում նա խփել է իր առաջին գոլը «Պերես Սլեդոնի» կազմում։
2013 թվականի ձմռանը Կալվոն տեղափոխվել է դանիական «Նորշելան» ակումբ։ Ապրիլի 4-ին «Օլբորգ» ակումբի դեմ խաղում նա կատարել է իր նորամուտը Դանիայի Սուպերլիգայում։ Մասնակցելով ընդամենը երեք խաղի՝ Ֆրանսիսկո Կալվոն վերադարձել է հայրենիք՝ երկրորդ անգամ ընդգրկվելով «Էրեդիանոյի» կազմում։ Օգոստոսի 26-ին «Սանտոս դե Գուապիլեսի» դեմ խաղում նա կատարել է իր նորամուտը այդ թիմի կազմում։ 2014 թվականի հունվարի 12-ին «Ուրուգվայ» ակումբի դեմ խաղում Կալվոն խփել է իր առաջին գոլը հօգուտ «Էրեդիանոյի» վերադարձից հետո։ 2015 թվականի սկզբին նա վարձավճարային հիմունքներով տեղափոխվել է «Սանտոս դե Գուապիլես», որի կազմում իր նորամուտը նշել է հունվարի 18-ին «Ալախուելենսե» ակումբի դեմ խաղում։ Նույն հանդիպման ընթացքում նա խփել է իր առաջին գոլը «Սանտոսի» կազմում։
Նույն թվականի ամռանը նա տեղափոխվել է «Սապրիսա»։ Նոր ակումի կազմում իր նորամուտը նշել է օգոստոսի 2-ին «Բելեն» ակումբի դեմ խաղում։ Իր առաջին մրցաշրջանում Ֆրանսիսկո Կալվոն ակումբին օգնել է հաղթել առաջնությունում։
2016 թվականի դեկտեմբերի 27-ին Կալոն տեղափոխվել է MLS «Մինեսոտա Յունայթեդ» ակումբ։ 2017 թվականի մարտի 3-ին խաղադաշտ դուրս գալով «Փորթլենդ Թիմբերս» ակումբի դեմ խաղում՝ նա կատարել է իր նորամուտը MLS-ում։


== Միջազգային կարիերա ==
2011 թվականի մայիսի 29-ին կայացած Նիգերիայի հավաքականի դեմ ընկերական խաղում Ֆրանսիսկո Կալվոն կատարել է իր նորամուտը Կոստա Ռիկայի հավաքականի կազմում։ Նույն թվականին նա Կոստա Ռիկայի երիտասարդական հավաքականի կազմում մասակցել է Կոլումբիայում անցկացվող աշխարհի երիտասարդական առաջնությանը։ Մրցաշարում նա խաղացել է Ավստրալիայի, Էկվադորի և Կոլումբիայի հավաքականների դեմ։ Նույն թվականին Ֆրանսիսկո Կալվոն ընդգրկվել է ազգային հավաքականի հայտացուցակում՝ մասնակցելու ԿՈՆԿԱԿԱՖ-ի ոսկե գավաթի խաղարկությանը, սակայն մրցաշարի ընթացքում խաղադաշտ դուրս չի եկել։ Կալվոն հավաքականի կազմում մասնակցել է Ամերիկայի գավաթի խաղարկությանը, որ անցկացվել է Արգենտինայում։ Մրցաշարի ընթացքում Կալվոն մասնակցել Կոլումբիայի, Բոլիվիայի և Արգենտինայի ազգային հավաքականների դեմ խաղերին։
2013 թվականին Կալվոն ընդգրկվել է ազգային հավաքականի հայտացուցակում՝ մասնակցելու ԿՈՆԿԱԿԱՖ-ի ոսկե գավաթի խաղարկությանը։ Մրցաշարում նա եղել է թիմի հիմնական կազմի խաղացող և մասնակցել հավաքականի բոլոր վեց խաղերին՝ ներառյալ եզրափակիչն ընդդեմ Միացյալ Նահանգների հավաքականի։ Արդյունքում Կոստա Ռիկայի հավաքականն արժանացել է արծաթե մեդալի։
2015 թվականին Կալվոն երկրորդ անգամ մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարում նա մասնակցել է Սալվադորի, Կանադայի և Մեքսիկայի հավաքականների դեմ խաղերին։
2016 թվականին Կալվոն երկրորդ անգամ ընդգրկվել է հավաքականի հայտացուցակում՝ մասնակցելու Միացյալ Նահանգներում անցկացվող Ամերիկայի գավաթի խաղարկությանը։ Մրցաշարում նա խաղացել է Միացյալ Նահանգների և Կոլումբիայի հավաքականների դեմ։
2017 թվականին Կալվոն դարձել է ԿՈՆԿԱԿԱՖ-ի ոսկե գավաթի խաղարկության բրոնզե մեդալակիր։ Մրցաշարում նա մասնակցել է Հոնդուրասի, Կանադայի, Ֆրանսիական Գվիանայի, Միացյալ Նահանգների և Պանամայի հավաքականների դեմ խաղերին։ Կանադացիների հետ հանդիպման ժամանակ Կալվոն գոլ է խփել։
2018 թվականի մայիսին Ֆրանսիսկո Կալվոն ընդգրկվել է Կոստա Ռիկայի հավաքականի հայտացուցակում (23 ֆուտբոլիստ)՝ մասնակցելու նույն թվականին Ռուսաստանում կայանալիք աշխարհի առաջնությանը։ Մրցաշարի ընթացքում նա մասնակցել է Սերբիայի և Բրազիլիայի հավաքականների դեմ խաղերին։


== Կարիերայի վիճակագրություն ==


=== Միջազգային ===
2017 թվականի հունիսի 27-ի դրությամբ


=== Գոլեր ազգային հավաքականում ===
Կոստա Ռիկայի գոլերն ու արդյունքները ներկայացված են առաջինը։


== Ձեռքբերումներ ==
Ակումբային
 «Սապրիսա»

 Կոստա Ռիկայի առաջնություն — Ինվեռնո 2015Միջազգային
 Կոստա Ռիկա

 ԿՈՆԿԱԿԱՖ-ի ոսկե գավաթ — 2017


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ֆուտբոլիստի էջը worldfootball.net կայքում
Վիճակագրությունը National Football Teams կայքում(անգլ.)Ֆուտբոլիստի էջը MLS կայքում